**«Ұстаздар-ұлы тұлғалар» Ұстаздар мейрамына арналған мерекелік іс шара**

**1- жүрг**. Армысыздар, бармысыздар, Қош келдіңіздер, Құрметті де аяулы ұстаздар!

**2-жүрг.** ......................., Бүгін бізде үлкен мереке. Бүгін ұстаздар қауымының төл мерекесі. Олай болса бүгінгі күн ұстаздарға арналмақ. Ұстаз -ұлағатты есім. Күн сәулесі өмірге қандай жарық берсе, ұстаз есімі де шәкірттерге күндей жарық береді.

Ақырын жүріп анық бас.

Еңбегің кетпес далаға

Ұстаздық еткен жалықпас,

Үйретуден балаға, — деп Абай атамыз айтқандай, шәкірттерінің өзінен озғанын калаған ұстаздар қауымы

**БІРГЕ: Мерекелеріңіз құтты болсын!**

**2-Жүргізуші:** Ендеше, Ұрпақпен өмір жолы жалғанады,

Көңілді күндер тусын алдан әлі

Ән-шашу әсем әуен, түрлі өнер,

Бүгінгі күн сіздерге арналады.

**(видеоролик)**

**Алдарыңызда «Ұстазыма» әнімен Газезов Бахтияр.**

**1- жүрг.** Ұстаздар! Қандай ғажап халықсыздар!

 Шәкіртке шыңдай биік алыпсыздар.

 Жан біткен жанарына нұр сыйлаған,

 Күндей боп күлімдеген жарықсыздар.

 **2-жүрг.** ………….. , екеуміз ұстаздар туралы нақыл сөздер айтып жарысып көрсек қайтеді?

 **1-жүргізуші:** Ал ендеше баста.

 **2-Жүргізуші:** «Ұстаз болу-өз уақытын аямау, өзгенің бақытын аялау»,

 **1-Жүргізуші:** «Ұстазға қарап шәкірт өседі»

 **2-Жүргізуші:** «Аспаз көрген ат таныр, ұстаз көрген хат таныр»

 **1-Жүргізуші:** «Ұстазыңды ұлы әкеңдей сыйла»

 **2-Жүргізуші:** «Ұстазы жақсының-ұстамы жақсы»

 **1-Жүргізуші**: Аружан**, е**кеумізҰстаз туралы қанша мақтау сөз айтсақ та тауыса алмаспыз. Ендеше, қымбатты ұстаздар, шәкірттеріңіздің өздеріңізге арналған өлең-шумақтарына кезек берелік.

**Стих Жабай Н(1), Жунусова А(2), Газезов Б(3).**

**2-жүргізуші:** Шәкірттер санасына сәуле шашып, шырақ отын маздатқан ұстаздар қауымына ақ лебіз, жылы тілегін білдіру үшін ортамызға мектебіміздің директоры **…………………** шақырамыз.

***1- Жүргізуші:*** Қазақта жақсы сөз бар, «Әзілің жарасса атаңмен ойна» деген, ендеше сахна төрінен ұстаздар өмірінен аздап әзілге орын берсек.

 **Неге бармайсың?**

Баласы шешесіне айтады:

- Мен енді мектепке бармаймын!

- Неге бармайсың?

- Сол … Асанов таспамен оқ атады, Сотқаров оқулықпен басымнан ұрады, тағы біреуі аяғымен шалады… Бармаймын!

- Жоқ, балам, сен қайткенде де баруың керек. Біріншіден, жасың қырықтағы адамсың, екіншіден, мектеп директорысың.

***2- Жүргізуші:***  **“Суретші”**

Мұғалима Асанның әкесіне шағым айтады:

- Кеше сабақта сіздің ұлыңыз партаға шыбынның суретін салып қойыпты. Мен оны шын екен деп қолымды ұрып алдым.

- Сіз оны айтасыз, — дейді әкесі. -Бірде ол ваннаға крокодилдің суретін салыпты. Зәрем ұшқаны сондай, тұра қашамын деп қабырғадағы есіктің суретіне соғылдым.

\* \* \*

Мұғалім:

- Картадан Ертіс өзенін көрсет.

Асан:

- ???

Мұғалім:

- Картадан Ертіс өзенін көрсет.

- Асан:

- ???

- Мұғалім:

- Неге көрсетпейсің, үнсіз қалдың ғой?

Асан:

- Мұғалім, картада ағып жатқан өзен көрінбей тұр.

**1 *- Жүргізуші:***  **ТҮСІНДІРМЕ СӨЗДІК**

***2- Жүргізуші:*** **Каникул** – жылдың ең қысқа күндері.

***1- Жүргізуші:*** **Күнделік** — үлкендерге көп көрсете бермейтін құпиям.

***2- Жүргізуші:*** **Математика** – мен түгіл әкемнің де тісі бата бермейтін “жаңғақ”.

***1- Жүргізуші:*** **Дос** – бақылау жұмысында дәптеріне жазғандарын бақылатып отыратын я қыз, я ұл.

***2- Жүргізуші:*** **Сабақ** – үзілісті зарықтыра күттіретін 45 минут.

***1- Жүргізуші:*** **Спорт секциясы** — әжеме айтатын басты сылтауым.

***2- Жүргізуші:*** **“Апайға айтам”** – қыздардың негізгі қаруы.

**1-Жүргізуші:** Мұғалім, ғазиз мұғалім-

Төгілген арай, шуағым

Арманым қонса, қолыма,

Арқаң деп сенің ұғамын

Мұғалім, ғазиз мұғалім-

Сарқылса мәңгі бұлағым

Ұланың бүгін тойыңда

Арнайды саған бұл әнін.

**Ән *«Ұстазыма»***

 **2- Жүргізуші: Қадіріңді кезінде**

 **Білмепті ғой ұланың.**

 **Қазір әрбір сөзіңе,**

 **Елеңдейді құлағым.**

 **Бірдей етіп ұстадың.**

 **Демей бізге бөтенсің.**

 **Кейде акылын ұстаздың,**

 **Сағынады екенсің.**

 **Сол ұстазға жаны нұр,**

 **Демек үлкен адаммын.**

 **Есейсек де бәрі бір,**

 **Баяғы шәкірт, балаңмын-деп қанша есейіп кетсек біз** **сіздерді ешқашан ұмытпаймыз.**

**1-Жүргізуші:** Ғылым иесі ғалым да, ел қорғаған батыр да, тілінен бал тамған ақын да, тегеуріні темір балқытқан жұмысшы да, егін салған диқан да, мал бағып терін төккен шопан да, көк күмбезінен әрі өткен ғарышкер де бәрі-бәрі ұстаздан білім, тәлім алған, сондықтан ұлағатты ұстаздар сіздерге бүкіл адам баласы құрметпен бас иеді.

**2-Жүргізуші:** Жақсылық атаулыға жаршы жандар,
Жамандық атаулыға қарсы жандар.
Баланы сусындатып өсіруге,
Білімнің бұлақ көзін аршығандар ...! – дей отырып, осымен ұлағатты ұстаздарға арнаған кешімізді жабық деп жариялаймыз!